- Azərbaycanlılar yaşayan bölgələrdə əsas torpaq problemidir. Mixail Saakaşvili prezident olanda bir çox kəndlərdə əkin sahələri, örüş yerləri sakinlərin xəbəri olmadan başqa sahibkarlara satılıb. Müxalifət partiyaları bu problemdən sui-istifadə edib xalqa çoxsaylı vədlər verirlər. Onlar xalqa vəd verirlər ki, bu problemləri həll edəcəklər. Ancaq Gürcüstan parlamentli respublikadır, prezidentin elə də geniş səlahiyyətləri yoxdur. Biz isə seçicilərə deyirik ki, o problemlər bizim üzərimizə düşür, prezidentin yox. Maarifləndirmə işi aparırıq ki, insanlar boş vədlərə inanmasınlar.